Flavell Te Ururoa: Holidays (Full Recognition of Waitangi Day and ANZAC Day) Amendment Bill — Third ReadingText is incorporated into the Bound VolumeFlavell Te Ururoa: Holidays (Full Recognition of Waitangi Day and ANZAC Day) Amendment Bill — Third Reading[Sitting date: 17 April 2013. Volume:689;Page:9469. Text is incorporated into the Bound Volume.]TE URUROA FLAVELL (Māori Party—Waiariki): Tēnā koe Mr Speaker. Ngā mihi nui ki a koe i tēnei ahiahi. I te wā tuatahi i tū au mō tēnei o ngā pire i te tau kua hipa ake anei taku kōrero: “I a tātau e kōrero nei mō tēnei o ngā pire e rua ngā take nui whakaharahara e pīrangitia nei e au mātau o te Pāti Māori hei whakatakoto ki mua i te aroaro o te Whare Pāremata. Tuatahi ko tērā o ngā waiata ngā karanga nei me kī ‘honour the Treaty’ tērā kōrero. Ka rua ko te āhuatanga o te waihotanga mai o Tā Apirana Ngata i te wā i a ia. Arā ko tana kōrero ko “the price of citizenship”. Ēnei takekatoa ‘honour the Treaty’ ‘the price of citizenship’ kei reira tonu tētahi hononga ki waenganui i ngā kaupapa e rua i roto i tēnei pire.” Koinā taku kōrero i te wā i tū ake au i te pānuitanga tuatahi o tēnei o ngā pire.Ko tā mātau aronga nui mō tēnei o ngā pire ko tērā e pā ana ki ngā kaupapa e rua nei ko Te Tiriti o Waitangi ka mutu ko te rā o Tūmatauenga arā e kī ana te kōrero ko Anzac; kaua ko te aronga ki te moni ka kore e kitea e te pūkoro o ngā kaituku mahi; kaua ko te haerenga ki tātahi ki reira ruku kina ai pāinaina rānei i te rā ēngari ko te tino pūtake o tēnei o ngā whenua i ahu mai ai i roto i te āhuatanga o Te Tiriti o Waitangi ka tahi nā wai nā wai ko te rā o Anzac arā te rā o Tūmatauenga e iri nei i te pakitara ā-whare i tēnei wā.Kei reira tonu kei te Wāhanga 4 o tēnei pire te pūtake o tēnei pire. Kia huri ki te reo Pākehā mō te wā poto. In clause 4 of this bill the aim is “to amend the … [Holidays Act 2003] to provide for the transfer of the public holidays for Waitangi Day and ANZAC Day if they fall on a weekend.” Ko te tino pūtake o tēnei pire me kī te tikanga ia e hāngai tonu ana ki tēnei mea te kotahitanga o Aotearoa. E kī ana ētahi he iwi kotahi tātau e kī ana ētahi ko te whakakotahitanga o Aotearoa Pākehā mai Māori mai. Ki a mātau koinei kei te tino pūtake o tēnei pire.Ka mutu tērā pea ka kitea mai ai ko te hōhonutanga o tēnei kaupapa mēnā i tiro i kite tātau i te Pouaka Whakaata Māori i te tau kua hipa arā i te wā i whakanuia ai ko te rā o Anzac. I taua wā i taua hōtaka i kite mātau tātau pea; ko Mātai Smith i te Kāreti o Te Aute tērā o ngā kura rongonui o Te Ao Māori. I te wā o nehe ko Te Aute tētahi o ngā kura tino rongonui. Anā ko ētahi o ngā tama i haere ki tāwāhi otirā i eke atu ki roto i te 28 arā ko te 28th Māori Battalion. E ai ki tāku e mōhio nei 250 ngā tama o tērā kura i haere i raro i te parirau o te 28 ki te Pakanga Tuarua o te Ao. Ko tētahi o rātau ko Te Moananui-a-Kiwa Ngārimu. Ko ia tērā i whiwhi nei i te Rīpeka o Wikitōria mō tōna māia i te mura o te ahi.Nā i a au otirā i a tātau pea e mātakitaki ana i tērā; ka rongo koe i te ngākaunui o ngā tama Māori ki ngā āhuatanga o te hunga i tae atu ki tērā kura o te hunga i haere anō hoki ki tāwāhi ki te mura o te ahi. I whakanuia ko te 28. Ki taku mōhio koinei te āhuatanga o Te Ao Māori ahakoa pēhea te āhuatanga o tēnei mea o te pakanga: ko te ngākau o Te Ao Māori tino kaha whai nei whakanui nei i te 28. Nā runga i te aha? Nā runga i ngā kōrero i puta mai i te wā i a rātau e haere ana ki tāwāhi.He pērā anō hoki ki Te Tai Tokerau arā ki Whangarei ki tētahi kaupapa hōu nei kua tipu ake i ngā tau kua hipa ko te Leadership Academy o Kamupene A; tētahi wāhanga o te 28. Ki taku mōhio 18 ngā tama o roto o Whangarei e whai nei i ngā tapuwae o te 28—he tamariki he āhua tamariki nei. Ko te tikanga o te haere ki tēnei kaupapa tēnei akoranga tēnei academy ko te tika o te tū ko te aronganui ki te tangata ko te māia ko te angitu ki te whai kaupapa ki tōna mutunga.Ko ētahi o ngā tama i roto i tēnei kaupapa arā te leadership academy ko rātau ngā uri o te hunga i haere ki tāwāhi. He māia te tū āhua rite me kī ki a Tūmatauenga i tōna pūtake kia tika te kākahu ka tirohia te āhuatanga o ngā moenga ka mutu ko te pakari ā-tinana ēnei āhuatanga katoa. Koinei ngā kaupapa ka whaiwhai haeretia e tēnei hunga. Ko te aronganui kia tū Māori tonu ēnei tama kia mōhio mai ai ko wai rātau kia mōhio mai ai ko te waihotanga mai o te hunga kua ngaro i te tirohanga kanohi kia mōhio rātau he uri nō tērā hunga he uri nō ngā rangatira i haere ki tua o te pae ēngari ko te hunga i haere ki te pakanga. Nā mā ēnei akoranga ka mōhio mai ai he rā nui whakaharahara te rā o Anzac. Ka mutu ko ēnei uri e whai nei i tērā kaupapa i tēnei rā tonu nei ahakoa arā kei te whakanui tātau i te hunga kua ngaro.Kia hoki mai au ki Te Tiriti o Waitangi. Ki taku mōhio ka whakaiti tātau i te tino pūtake o tēnei pire mēnā ko tā tātau ko te nui o te utu ki runga i ngā tāngata tuku mahi ki tēnā ki tēnā. Ka aroha hoki i te mea kei te whakanui tātau i te hunga i mate mō tepainga o Aotearoa. Kei reira te tino kaupapa nui. Kaua ko te pūtea i tōna kotahi kaua ko te whakatā i tōna kotahi ēngari me hoki mai tātau ki te kotahitanga o tēnei whenua o Aotearoa. Ka pūtake mai tō tātau hītori i te āhuatanga o te nohotahi o tātau o Te Ao Pākehā me tātau o Te Ao Māori i raro i Te Tiriti o Waitangi. Nō reira he kaupapa nui tēnei.Me kī 5 tau kua hipa ka puta te kōrero i a Carol Archie he kaituhi tēnei wahine i Waitangi ia ka mutu i puta tētahi kōrero i a ia mō te āhuatanga o te kaupapa nei o Waitangi. Anei tana kōrero ka huri ki te reo Pākehā. Carol Archie about 5 years ago at Waitangi said these words: “People in Māori/ Pākehā families say it’s not easy to either marry someone from another culture or to be the children of such a union. But most enjoy being able to walk between cultures with comfort and the chance to understand life from different perspectives. I feel excited about it because they’re doing the groundwork to help us understand who we’re becoming as a nation.” Taku mōhio me pērā wā tātau whakaaro mō te āhuatanga o tā tātau noho. Arā anō ngā Minita Māori e kōrerohia ake nei i pūtake mai ai i Ingarangi arā ko Dover Samuels tērā nō roto Ingarangi. Ko Sharples nō te clan o Bolton i Ingarangi. Ko wā tātau mokopuna he kahurangi ngā karu. Ka moe te Pākehā i te Māori te Māori i te Pākehā kei reira tonu wā tātau whakapapa e whakakotahi nei i raro i te āhuatanga o te aroha o tētahi ki tētahi.Ka mutu kai hea ēnei kōrero e haere ana? Ko tāku ko te tino painga o tēnei momo pire mō te kaupapa o Dr David Clark ko tēnei private member’s bill kua whakatuwhera nei i te āhuatanga o te kōrero o te kotahitanga o Aotearoa. Koinā tētahi o ngā tino painga. Mā reira kua mōhio tātau ki ō tātau hītori ka mutu kei te tino ngako o tēnei pire ko wā tātau nohotahitanga ka mutu ko te kaupapa nui o Te Tiriti o Waitangi i roto i wā tātau kōrero.Ehara i te mea he nui ngā kōrero i tua atu o tērā. Nā mātau te kōrero ki te David Clark nei te mema nei āe ka tuku te Pāti Māori i ōna pōti e toru. Āhua uaua i ētahi wā nā te mea kua puta ētahi o ngā Minita kua hoki mai ētahi Minita ēngari ko tāku ki te mema ki a Mr Grant Robertson i tēnei wā koirā te waha kōrero te tangata i wāwāhi i ngā kōrero kei te whakaae atu te Pāti Māori ki te tuku i te pōti tautoko i tēnei pire me te mihi ki te mema nāna anō tēnei kaupapa i kōkiri ki mua i te aroaro o te Whare Pāremata. He mea pai tēnei. Ko tā te Pāti Māori he tautoko he tautoko he tautoko. Kia ora tātau.[Thank you Mr Speaker. Huge salutations to you. When I rose for the first time to speak at the first reading of this bill last year this is what I said: “As we debate this bill there are two concepts that we the Māori Party wish to present before Parliament. Firstly there is the activist chant ‘honour the Treaty’ and secondly there is the legacy of Sir Apirana Ngata’s phrase ‘the price of citizenship’. Both are connected intimately in this bill.” That was in my address at the first reading of this bill.Our main focus as far as this bill is concerned is on these two matters the Treaty of Waitangi and the God of War day otherwise referred to as Anzac Day. It is not about employers being out of pocket going to the beach to dive for sea urchins or basking in the sun but rather because this country was founded on the principles of the Treaty of Waitangi—that is one—and eventually over time Anzac Day God of War day which adorn the walls of this chamber currently.The essence of this bill is very much there in Part 4 of this bill. Let me turn to English for a short moment. In clause 4 of this bill the aim is “to amend the … [Holidays Act 2003] to provide for the transfer of the public holidays for Waitangi Day and ANZAC Day if they fall on a weekend.” The real essence or meaning of this bill shall we say relates directly to the unity of New Zealand. According to some we are one people; others say it is the oneness of New Zealand Pākehā and Māori. To us this is the real crux of this bill.Furthermore the depth of this matter would have been noted if we looked at and watched Māori Television last year when Anzac Day was being celebrated. At that time on that programme we—all of us perhaps—saw that Mātai Smith was attending that famous school of Māoridom Te Aute College. Te Aute was one of the greatest schools in the past. Some of the boys went overseas enlisted in the 28th Māori Battalion. My understanding was that 250 students of that school served under the wing of the 28th Battalion in the Second World War. One of them was Te Moananui-a-Kiwa Ngārimu. He was the one awarded the Victoria Cross for his valour at the battle-front.When I was—indeed all of us perhaps were—watching that programme you experienced the commitment of those Māori boys who attended that school and the commitment of those as well who went overseas to the battle-front. It was the 28th Battalion that was honoured. My understanding is that this is the situation in Māoridom regardless of the nature of this thing about warfare: feelings among Māoridom for the 28th Battalion are very very strong. The battalion is celebrated greatly as well. On what grounds? Because of the accounts that emerged at the time they were heading overseas.It is like that as well up north in Whangarei in regards to one of these new initiatives the Leadership Academy of A Company a division of the 28th Battalion that has developed over the past years. I understand there are 18 boys from within Whangarei following in the footsteps of the 28th Battalion—mere children youngish. The motive for going to this scheme training academy is to become disciplined focused on people bold and successful in pursuing something to its conclusion.Some of the lads in this leadership academy are descendants of those who served overseas. They stand with bearing just like one in the army correctly dressed and where beds are inspected. Furthermore there is physical training and all these sorts of things. These are matters that these young ones will address. The focus is that these sons be Māori in every way know who they are know the legacy left by those who are no longer alive and know they are relatives of theirs and of the esteemed ones who have passed over the divide and went to the war. It is through these teachings that they will become aware of how important and extraordinary Anzac Day is. Furthermore these are the relatives who continue to pursue that aspect today even though we are celebrating those who have gone.Let me come back to the Treaty of Waitangi. To me we will denigrate the real purpose of this bill if we focus on how much employers pay each worker. I empathise because we are commemorating those who died for the good of New Zealand. And that is where the real crux of the matter is. It is not about the money or the holiday on its own; we need to come back to the unity of this country New Zealand. Our history evolved from how we of Pākehādom and Māoridom lived under the auspices of the Treaty of Waitangi. So this is an important matter.Five years ago shall we say this woman Carol Archie a writer made a statement at Waitangi about the situation there. Here is what she said. I will relate it in English. Carol Archie about 5 years ago at Waitangi said these words: “People in Māori/ Pākehā families say it’s not easy to either marry someone from another culture or to be the children of such a union. But most enjoy being able to walk between cultures with comfort and the chance to understand life from different perspectives. I feel excited about it because they’re doing the groundwork to help us understand who we’re becoming as a nation.” What I make of the situation is that our thinking about how we live should be like that. There are other Māori Ministers referred to here like Dover Samuels whose name originated from England. The name Sharples is from the Bolton clan in England. Our grandchildren have blue eyes. When a Pākehā marries a Māori and a Māori marries a Pākehā our bloodlines are still there being combined under the love of one for the other.So where are these comments heading to? For me particularly the real benefit of this kind of bill belonging to Dr David Clark this private member’s bill is that it has opened up discussions on the oneness of New Zealand. That is one of its real benefits. Through that we will understand our history the gist of this bill our living together as one and eventually the main theme of the Treaty of Waitangi in our comments.There is not much more to add to the debate. We assured this David Clark this member that yes the Māori Party is going to cast its three votes. It is difficult sometimes because Ministers come and go but I can assure the member Mr Grant Robertson who at this stage is presiding over proceedings that the Māori Party agrees to cast its vote in favour of this bill and congratulates the member who brought this bill before Parliament. This is a wonderful outcome. The Māori Party supports approves and endorses it. Congratulations to us collectively.]